अब ₹13 लाख में मिलेगा सबसे सस्ता मॉडल, कंपनी ने BS6 फेस-2 नॉर्म्स के कारण बढ़ाए दाम
BS6 Phase-2 Effect: Mahindra Scorpio-N price hiked by Rs 56,000, महिंद्रा एंड महिंद्रा ने स्कॉर्पियो-एन की कीमत 56 हजार रुपए बढ़ा दी है
महिंद्रा एंड महिंद्रा ने अपनी पॉपुलर SUV स्कॉर्पियो-एन के सभी वैरिएंट की कीमतें बढ़ा दी है। दरअसल, 1 अप्रैल से देश में BS6 फेज-2 और रियल ड्राइविंग एमिशन (RDE) नॉर्म्स लागू कर दिया गया है। जिसके कारण सभी ऑटोमोबाइल कंपनियां नॉर्म्स के अनुसार गाड़ियों के इंजन को अपडेट कर रही हैं। इसके कारण गाड़ियों की मेकिंग कॉस्ट बढ़ गई है, जिस वजह से सभी कंपनियां गाड़ियों की कीमतें बढ़ा रही है।
महिंद्रा ने लेटेस्टे अपडेट के साथ स्कॉर्पियो-एन के अलग-अलग वैरिएंट की कीमतें 31 हजार रुपए से लेकर 56 हजार रुपए तक बढ़ा दिए हैं। जिसके बाद अब पेट्रोल वैरिएंट वाली स्कॉर्पियो-एन की एक्स-शोरूम कीमत 13.05 लाख रुपए से लेकर 21.56 लाख रुपए हो गई है। वहीं, डीजल वैरिएंट वाली SUV की एक्स-शोरूम कीमत 13.55 लाख रुपए से लेकर 24.51 लाख रुपए हो गई है।
महिंद्रा स्कॉर्पियो-एन: इंजन और गियरबॉक्स 
महिंद्रा स्कॉर्पियो-एन 2.0-लीटर का mStallion टर्बोचार्ज्ड पेट्रोल इंजन और mHawk डीजल इंजन के साथ आती है। पेट्रोल इंजन वाली SUV 197bhp और 380NM पीक टॉर्क जनरेट करती है। वहीं डीजल इंजन वाली SUV 173bhp और 400NM पीक टॉर्क जनरेट करती है। स्कॉर्पियो-एन डीजल में 4 व्हील ड्राइव (4WD) ऑप्शन भी है। इंजन 6-स्पीड मैनुअल और 6-स्पीड ऑटोमैटिक ट्रांसमिशन ऑप्शन के साथ आता है।
महिंद्रा स्कॉर्पियो-एन: फीचर्स
महिंद्रा स्कॉर्पियो-एन के इंटीरियर में 8-इंच की टचस्क्रीन दिया गया है। UV के खास फीचर्स में 3D साउंड स्टेजिंग के साथ सोनी 12 स्पीकर ऑडियो सिस्टम, डुअल जोन क्लाइमेट कंट्रोल, 70+ कनेक्टेड कार फीचर्स, वायरलेस चार्जर, इलेक्ट्रिक सनरूफ, सेमी डिजिटल इंस्ट्रूमेंट क्लस्टर, इलेक्ट्रिकली एडजस्टेबल ड्राइवर सीट शामिल हैं। महिंद्रा ने पहली बार स्कॉर्पियो के किसी वेरिएंट में सनरूफ फीचर जोड़े हैं।
सेफ्टी के लिए महिंद्रा ने 6 एयरबैग, रिवर्स कैमरा, टायर प्रेशर मॉनिटरिंग सिस्टम, क्रूज कंट्रोल और रियर डिस्क ब्रेक जैसे कई फीचर्स दिए हैं।